През януари 1942 г., заедно с "„Акаги“", "„Кага“" осигурява поддръжка в битката при Рабаул на архипелага Бисмарк. На 9 февруари самолетоносачът се натъква на риф край Палау и поема вода. След временен рамонт корабът поема към Тиморско море, където на 19 февруари участва в бомбардировката над Даруин. Потопени са 9 кораба, включително американския разрушител "„Пиъри“". През март същата година самолетоносачът осигурява въздушно прикритие в нападението над остров Ява.